钦定古今图书集成/理学汇编/字学典/第095卷 > 张昶
## 钦定古今图书集成/理学汇编/字学典/第095卷 > 张昶

按《后汉书张奂传》：“奂长子芝，芝及弟昶，字文舒，善草
书。”

按：《水经注华岳庙祠堂碑文》，汉给事黄门张昶造，昶
自书之，元帝又刊其二十馀字。二书有重名，传于海
内。

按《书断》：“昶，伯英季弟，为黄门侍郎。尤善章草，家风不
坠，奕叶清华。书类伯英，时人谓之亚圣。又极工八分，
华岳庙前一碑，建安十年刊也。《祠堂碑》，昶造并书，以
建安十一年卒。文舒，章草入妙，隶入能。”